|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | | ☐ | **iba na MSP (0 - 249 zamestnancov)** | | ☐ | **iba na veľké podniky (250 a viac zamestnancov)** | | ☒ | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Návrhom budú dotknutí podnikatelia v sektore ovocia a zeleniny a v sektore mlieka a mliečnych výrobkov, ktorým Pôdohospodárska platobná agentúra schváli žiadosť o poskytnutie finančnej pomoci z prostriedkov Európskej únie (ďalej len „EÚ“) a štátneho rozpočtu na dodávanie a distribúciu výrobkov v rámci programu poskytovania finančnej pomoci na dodávanie alebo distribúciu konzumného mlieka a jeho bezlaktózových variácií; syra; tvarohu; jogurtu a iných fermentovaných alebo acidofilných mliečnych výrobkov bez pridaných ochucujúcich látok, ovocia, orechov alebo kakaa, prírodne ochutených fermentovaných mliečnych výrobkov neobsahujúcich ovocnú šťavu; prírodne ochutených alebo neochutených fermentovaných mliečnych výrobkov obsahujúcich ovocnú šťavu a mliečnych nápojov obsahujúcich kakao, ovocnú šťavu alebo prírodne ochutených (ďalej len „mliečne výrobky“) a ovocia a zeleniny; čerstvých produktov sektora banánov a spracovaných výrobkov z ovocia a zeleniny (ďalej len „ovocie a zelenina“) deťom vo vzdelávacích zariadeniach podľa čl. 22 nariadenia Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72,(EHS) č. 234/79, (ES) č. 1037/2001 a (ES) č. 1234/2007 (*Ú. v. EÚ L347, 20.12.2013*) (ďalej len „nariadenie č. 1308/2013“) v platnom znení (ďalej len „škola“), na sprievodné vzdelávacie opatrenia a na pokrytie určitých súvisiacich nákladov spojených s vybavením, reklamou, monitorovaním a vyhodnocovaním, a s logistikou a distribúciou podľa čl. 23 ods. 1 písm. c) nariadenia (EÚ) č. 1308/2013 v platnom znení (ďalej len „školský program“). V oblasti propagácie sa do programu budú môcť zapojiť aj fyzické osoby – podnikatelia alebo právnické osoby.  Zapojenie je na báze dobrovoľnosti a počet podnikateľských subjektov závisí od počtu žiadateľov, ktorí sa budú chcieť do programu zapojiť.  Počas školského roka podľa čl. 1 ods. 2 vykonávacieho nariadenia Komisie (EÚ) 2017/39 [z 3. novembra 2016 o pravidlách uplatňovania nariadenia Európskeho parlamentu a Rady (EÚ) č. 1308/2013 v súvislosti s pomocou Únie na dodávanie ovocia, zeleniny, banánov a mlieka vo vzdelávacích zariadeniach](http://eur-lex.europa.eu/legal-content/AUTO/?uri=CELEX:32017R0039&#38;rid=1) (*Ú. v. EÚ L 5, 10.1.2017*) (ďalej len „školský rok“) 2016/2017, trvajúceho od 01.08.2016 do 31.07.2017, bolo v školskom programe v tej dobe oprávnených mliečnych výrobkov žiakom zapojených sedem dodávateľov alebo distribútorov, ktorí boli zároveň výrobcami týchto mliečnych výrobkov a v programe dodávania a distribúcie ovocia a zeleniny bolo zapojených 42 dodávateľov, medzi ktorými sa nachádzali aj samotní výrobcovia ovocia a zeleniny, resp. pestovatelia, ale aj obchodníci. Počet týchto podnikateľských subjektov zabezpečujúcich dodávanie alebo distribúciu výrobkov žiakom sa príliš nemení a v nasledujúcich školských rokoch sa očakáva zapojenie približne rovnakého počtu dotknutých podnikateľov. |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Konzultácie k spájaniu školských programov boli vykonané so zastupiteľskými organizáciami podnikateľských subjektov v oblasti produkcie a spracovania ovocia a zeleniny a v oblasti spracovania mlieka a výroby mliečnych výrobkov, na ktorých sa zúčastnili aj samotní producenti a spracovatelia, konali sa v rámci niekoľkých pracovných porád na MPRV SR v dňoch 13.4., 20.4., 10.5. a 11.5. 2018.  Predmetom rokovaní bola príprava efektívnejšieho a cielenejšieho nastavenia podmienok vykonávania programu na nasledujúce obdobie v zmysle nariadení EÚ.  Konzultácie prebiehali formou rokovaní, písomnou formou a formou komunikácie na diaľku (telefonicky, elektronickou poštou). PKS – Slovenský mliekarenský zväz sa zúčastnil porady 11.5.2018, kde vyjadril zásadný nesúhlas s vylúčením žiakov stredných škôl z podpory dodávania mlieka a mliečnych výrobkov. Zástupcovia SMZ sa zúčastnili porady 11.5.2018, kde vyjadrili zásadný nesúhlas s vylúčením žiakov stredných škôl z podpory dodávania mlieka a mliečnych výrobkov.  Predmetom konzultácií bolo aj vylúčenie stredné školy z podpory dodávania mlieka a mliečnych výrobkov v programe školského mlieka. V programe školského ovocia a zeleniny sa typ vzdelávacích zariadení do ktorých sa dodáva ovocie a zelenina nemení.  V navrhovanom nariadení vlády Slovenskej republiky, ktorým sa mení a dopĺňa nariadenie vlády Slovenskej republiky č. 189/2017 Z. z. o poskytovaní pomoci na dodávanie a distribúciu mlieka, ovocia, zeleniny a výrobkov z nich pre deti a žiakov v školských zariadeniach (ďalej len „navrhované nariadenie“) je uvedený zoznam výrobkov, ktoré bude možné v rámci školského programu pre deti a žiakov dodávať do školských zariadení, v zozname dochádza k zmene výšky podpory z prostriedkov Európskej únie a najvyššej úhrady platenej dieťaťom alebo žiakom v školskom zariadení. Keďže podľa čl. 4 ods. 3 delegovaného nariadenia Komisie (EÚ) 2017/40 daň z pridanej hodnoty od 01.08.2017 nie je oprávnená na pomoc Európskej únie ani v prípade mlieka a mliečnych výrobkov, je táto skutočnosť zohľadnená aj v zozname oprávnených výrobkov uvedenom v prílohe.  Navrhovaným nariadením vlády sa ruší povinnosť predkladať výpisy z registrov informačných systémov verejnej správy, pretože tieto informácie budú podľa navrhovaného zákona proti byrokracii použiteľné na právne úkony. Dochádza k oprave terminológie - uchádzač na žiadateľ. Špecifikuje sa podmienka posudzovania mliečneho výrobku ako celku aj s jeho súčasťami v rámci balenia. Spresňuje sa podmienka, že žiadateľ je povinný zabezpečovať činnosti v rámci dodávania a distribúcie pre všetky školy, na ktoré mu bola pridelená maximálna pomoc. |
| **3.3 Náklady regulácie**  - **z toho MSP** |
| ***3.3.0 Opis a vyčíslenie pozitívnych vplyvov*** |
| Pozitívnym vplyvom nariadenia vlády Slovenskej republiky č. 189/2017 Z. z. o poskytovaní pomoci na dodávanie a distribúciu mlieka, ovocia, zeleniny a výrobkov z nich pre deti a žiakov v školských zariadeniach (ďalej len „príslušné nariadenie vlády“) v znení navrhovaného nariadenia vlády na podnikateľské prostredie v Slovenskej republike bude skutočnosť, že podnikateľské subjekty, ktoré budú v rámci školského programu pôsobiť ako dodávatelia alebo distribútori mliečnych výrobkov a ovocia a zeleniny (ďalej len „výrobok“) žiakom v školách, budú mať zabezpečený odbyt svojich výrobkov za pevne stanovenú výšku finančnej pomoci z prostriedkov EÚ a štátneho rozpočtu na vykonávanie školského programu (ďalej len „pomoc“). Rozsah tohto pozitívneho vplyvu závisí od celkovej výšky finančných prostriedkov EÚ pridelených Slovenskej republike na vykonávanie školského programu počas príslušného školského roka, ktorej definitívna výška sa stanovuje až vykonávacím aktom Európskej komisie. Na vykonávanie školského programu počas školského roka 2017/2018 bolo Slovenskej republike napríklad vykonávacím rozhodnutím C(2017)1792 z 23. 3.2017, ktorým sa stanovuje definitívne pridelenie pomoci Únie členským štátom na školské ovocie a zeleninu a školské mlieko na obdobie od 1. augusta 2017 do 31. júla 2018 v znení vykonávacieho rozhodnutia C(2018) 1762 pridelených 1 114 765 EUR na činnosti týkajúce sa mliečnych výrobkov a 2 197 157 EUR na činnosti týkajúce sa ovocia a zeleniny. Členský štát EÚ však môže podľa čl. 23a ods. 6 a čl. 217 nariadenia č. 1308/2013 v platnom znení na financovanie školského programu poskytnúť aj štátnu pomoc, teda pomoc z prostriedkov štátneho rozpočtu, ktorej výška je v Slovenskej republike závislá od zákona o štátnom rozpočte na príslušný rozpočtový rok a od celkového objemu finančných prostriedkov trhovo orientovaných výdavkov (TOV), vyčlenených na financovanie školského programu v rámci programu stabilizácie poľnohospodárstva a trhov s poľnohospodárskymi komoditami. Na vykonávanie školského programu počas školského roka 2017/2018, teda na rozpočtový rok 2018, Slovenská republika napríklad vyčlenila 1 660 577 EUR na činnosti týkajúce sa mliečnych výrobkov, a 1 120 000 EUR na činnosti týkajúce sa ovocia a zeleniny. Výška prostriedkov na financovanie vykonávania školského programu, ktorá je v Slovenskej republike prideľovaná, sa za dodávanie alebo distribúciu výrobkov žiakom v školách v každom realizačnom období školského roka od účinnosti príslušného nariadenia vlády takmer úplne vyčerpajú, takže výška pridelených prostriedkov takmer úplne zodpovedá rozsahu pozitívneho vplyvu na podnikateľské prostredie. |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Žiadne priame náklady na strane podnikateľov sa nepredpokladajú. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Žiadne nepriame náklady na strane podnikateľov sa nepredpokladajú. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Nedochádza k vzniku nových administratívnych nákladov. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *0* | *0* | | *Administratívne náklady* | *0* | *0* | | ***Celkové náklady regulácie*** | ***0*** | ***0*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Žiadne negatívne ovplyvnenie konkurencieschopnosti sa nepredpokladá. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Navrhované nariadenie vlády nebude mať priamy vplyv na inovácie. |